作者：严羽
词牌/韵律：沁园春

paragraphs: 问讯溪庄，景如之何，吾为平章。
自月湖不见，江山零落，骊塘去后，烟月凄凉。
有老先生，如梅峰者，健笔纵横为发扬。
还添得，石屏诗句，一段风光。
主人雅兴徜徉。
每携客临流泛羽觞。
想归来松菊，小烦管领，同盟鸥鹭，未许相忘。
我道其间，如斯人物，只合盛之白玉堂。
还须把，扁舟借我，散发沧浪。